Mis meeleolus sa praegu tulevikku vaatad?  Usun, et Jürgen kasvab oma probleemidest välja. Mulle on kogu aeg toeks olnud Jürgeni isa. Kui mina olin meeleheitel ja kaotanud usu, et  üldse midagi paremaks läheb, siis tema oli täiesti veendunud, et Jürgenist kasvab huvitav, asjalik ja toimetulev inimene. Et see, mis praegu toimub, on ajutine nähtus ja sellele on vaja leida väljapääs või lahend. Pigem on küsimus, kuidas seda perioodi kõige valutumalt üle elada.  Hale on kogu loo juures see, et Jürgen igatseb siiamaani oma "1. klassi" ega mõista, miks ta pidi kooli vahetama. Samas on praegune olukord meile kõigile võrratult stabiilsem ja rahulikum. Nii et nuriseda pole põhjust.